 Sẹnétọ Dino Melaye móríbọ nínú ìpè fún ìyọkúrònípò rẹ lópin ọsẹ tó kọjá. Àkókò nìyí tí irúfẹ ìgbésẹ báyìí yóò wáyé ní sáà ìṣèjọba alágbádá yìí. Àwọn iròyin tì ẹ leè ní ìfẹ síí: Àmọṣá ìgbésẹ náà foríṣánpọn, onírúurú ìdí làwọn lámẹtọ ìlú ti là kalẹ fún ìjákulẹ náà. Ìdí àkọkọ: Ọṣèlú wà nídìí ọrọ náà. Yahaya Bello àti Dino Melaye ti di ọtá tí wọn sì ń sọ pé o ṣeéṣe kó wà lára ohùn tó ṣokùnfà ìgbésẹ ìyọni nípò Kìí ṣe ìròyìn mọ pé àárín Gómìnà ìpínlẹ Kogo, Yahaya Bello àti Dino Melaye kò gún èyí tí wọn sì ń sọ pé o ṣeéṣe kó wà lára ohùn tó ṣokùnfà ìgbésẹ náà láti ìpìlẹ. Bíótilẹ jẹ pé ọtàlélọọdúnrún orukọ ni wọn gbé kalẹ níwájú àjọ INEC ṣùgbọn nígbàtí àjọ náà yóò fi wádìí ó dín ní ẹgbẹrún lọnà àádọwá ló gege.Eyi ti ó mú kí ọpọ wòye pé o lọwọ òṣèlú nínú. Nínú ọrọ rẹ, Amòfin Malachi Ugwummadu to jẹ ààrẹ àjọ ajàfẹtọ ọmọnìyàn kan ni ọpọlọpọ ìdí bíi pé ó jẹ ìgbà àkọkọ tí irúfẹ ìgbésẹ yìí yóò wáyé. o ni gbogbo ọna ti sẹnetọ Melaye gba lati bu omi pa ọrọ naa eleyi to jẹ ki o kuro lookan aya ọpọ pẹlu wa lara awọn idi ti ko lee fi so eso aṣeyọri. Ìdí kejì: Ìbánikẹdùn pẹlú Dino Ará ìlú wòye pé ìṣẹlẹ tó wáyé láàárín àwọn ọlọpàá àti Dino jẹ ìdí kan Ọpọ òǹwòye ló rí ìṣẹlẹ tó wáyé láàárín àwọn ọlọpàá àti Dino gẹgẹ bíi ara ohun tí àwọn èèyàn kan rò tí wọn kò fi dá sí ìgbésẹ náà mọ.Ọpọ ló báa kẹdùn lóríi ìdààmú rẹ naa. Amofin melaye ni bi awọn ọlọpa ṣe tun dukuku mọ Sẹnétọ Melaye kun ara ohun ti awọn araalu rẹ fi kọ ẹyìn sii nitori lọkàn wọn pipe ni wọn fẹ pèé wálé kii ṣe lati paa. Ìdí kẹta: Ipa ẹgbẹ òṣèlú PDP Ẹgbẹ òṣèlú PDP tó takété sí ètò náà kún àìláṣeyọrí ètò náà Lóòótọ Dino Melaye kò sí ní ẹgbẹ òṣèlú PDP, ṣùgbọn bí àwọn aláṣẹ ẹgbẹ òṣèlú náà ṣe pàṣẹ pé àwọn ọmọ ẹgbẹ òṣèlú náà kò gbọdọ kópa nínú ìbò àti yọ sẹnetọ náà lóyè ku ara ohun to pagidínà rẹ. Ẹgbẹ oṣelu PDP ni nitori pe Dino n ṣe atilẹyin fun awọn aṣiwaju ileegbimọ aṣofin ti wọn n tako igbesẹ familete n tutọ ijọba APC ni wọn fi n dana iyọkuro nipo fun un.Ìdí kẹrin: Ìdẹyẹsí aráàlú. Ìhà kòkànmí tí ọpọlọpọ ènìyàn àwùjọ lórílẹèdè Nàìjíríà ń kọ sí ọrọ òṣèlú kò jẹ kí ètò náà yọrí Ọkan pàtàkì míràn nínú ohun tó pagidínà ìgbésẹ ọhún ni ìhà kòkànmí tí ọpọlọpọ ènìyàn àwùjọ lórílẹèdè Nàìjíríà ń kọ sí ọrọ òṣèlú àti ìṣèjọba nítorí àwọn ìjákulẹ àtẹyìnwá. Lóòótọ, lẹyìn ti àyẹwò náà parí, ìwọnba ìdá márùn ún nínú ọgọọrún lo fọwọsíi. ohun jijẹ, mimu, ati ọna ti igbe aye yoo fi rọrun ni pupọ eeyan ipinlẹ Kogi n wa, nitorinaa, pupọ wọn ni ko raaye gbogbo oni ayẹwo orukọ kan de. Kini INEC sọ? Nínú ọrọ rẹ, alákóso fún ètò Idanilekoo awọn olùdìbò lájọ INEC, Deji Shoyebi ni pataki ẹkọ lati inu igbesẹ naa, bi o tilẹ jẹ wi pe o foriṣanpọn ni pe, o jẹ ki awọn eeyan mọ nipa abala iwe ofin yii ninu iwe ofin Naijiria, bẹẹni o fi anfani silẹ lati dan abala naa wo niwaju awọn mọ orilẹèdè yii. Bakanna lo ni, pupọ awọn ti orukọ wọn jade fun eto naa ni ko tilẹ mọ ohun ti wọn tori buwọlu iwe naa lati ìbẹrẹ pẹpẹ. Sẹnétọ Dino Melaye móríbọ nínú ìpè fún ìyọkúrònípò rẹ lópin ọsẹ tó kọjá. : Ìdí tí ìgbésẹ àtiyọ Dino fi foríṣánpọn 